
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΠΡΩΤΟ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Πρωτοκόλλου της 7 ης Συνόδου της Ελ- 
ληνο-Κυπριακής Μικτής Επιτροπής Οδικών Μετα¬ 
φορών που πραγματοποιήθηκε στις 4 Νοεμβρί¬ 
ου 2005, στη Λευκωσία, σύμφωνα με το άρθρο 
12 παρ. 2 της Συμφωνίας για τις Διεθνείς Οδικές 
Μεταφορές μεταξύ Κύπρου και Ελλάδας. 1 

Συμπλήρωση της υπ’ αριθμ. ΠΔ/ΤΕ 2526/8.12.2003 με 
τους όρους και προϋποθέσεις παροχής άδειας σε 
πιστωτικά ιδρύματα με έδρα στο εξωτερικό για 
την ίδρυση και λειτουργία Γραφείων Αντιπροσω¬ 
πείας στην Ελλάδα. 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Σύμβασης με¬ 
ταξύ της Κυβέρνησης της Ελληνικής Δημοκρατί¬ 
ας και της Κυβέρνησης της Δημοκρατίας της Λι¬ 
θουανίας για την αποφυγή διπλής φορολογίας και 
την αποτροπή της φοροδιαφυγής αναφορικά με 
τους φόρους εισοδήματος και του κεφαλαίου. .. 3 

Ανακοίνωση για τη θέση σε ισχύ της Σύμβασης με¬ 
ταξύ της Ελληνικής Δημοκρατίας και των Ηνωμέ¬ 
νων Πολιτειών του Μεξικού για την αποφυγή της 
διπλής φορολογίας και την αποτροπή της φορο¬ 
διαφυγής αναφορικά με τους φόρους του εισο¬ 
δήματος και του κεφαλαίου. 4 

ΑΠΟΦΑΣΕΙ Σ 

(1) 

Έγκριση του Πρωτοκόλλου της 7 ης Συνόδου της Ελλη- 
νο-Κυπριακής Μικτής Επιτροπής Οδικών Μεταφορών 
που πραγματοποιήθηκε στις 4 Νοεμβρίου 2005, στη 
Λευκωσία, σύμφωνα με το άρθρο 12 παρ. 2 της Συμ¬ 
φωνίας για τις Διεθνείς Οδικές Μεταφορές μεταξύ 
Κύπρου και Ελλάδας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της Συμφωνίας μεταξύ των Κυβερνή- 

σεων της Ελληνικής Δημοκρατίας και της Κυβερνήσε- 
ως της Κυπριακής Δημοκρατίας που αφορά τις οδικές 
μεταφορές και του Διοικητικού Μνημονίου που αφορά 
στην εφαρμογή της Συμφωνίας αυτής μετά του σχετι¬ 
κού Πρωτοκόλλου που υπεγράφησαν στην Αθήνα την 
1 η Φεβρουάριου 1978 και κυρώθηκαν από τη χώρα μας 
με το ν. 871/1979 που δημοσιεύθηκε στο υπ’ αριθμ. 40 
Φύλλο Εφημερίδος της Κυβερνήσεως, Τεύχος Α', της 
3 ης Μαρτίου 1979. 

2. Τη διάταξη του Άρθρου δευτέρου του ως άνω κυ¬ 
ρωτικού νόμου σύμφωνα με το οποίο τα συντασσόμενα 
Πρωτόκολλα - Πρακτικά που καταρτίζονται από την 
Μικτή Επιτροπή του άρθρου 13/2 της Συμφωνίας εγκρί- 
νονται με Κοινή Πράξη των αρμοδίων κατά περίπτωση 
Υπουργών. 

3. Τις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα κυβερνητικά 
όργανα (π.δ. 63, ΦΕΚ 98/Α/22.4.2005). 

4. Το γεγονός ότι εκ της εφαρμογής των διατάξεων 
του υπό έγκριση Πρωτοκόλλου δεν προκαλείται πρό¬ 
σθετη δαπάνη πλέον αυτής που προκύπτει από τις βα¬ 
σικές διατάξεις της Συμφωνίας και που είχε εκτιμηθεί 
στηνΈκθεση του Γενικού Λογιστηρίου του Κράτους. 

5. Το περιεχόμενο του υπό έγκριση Πρωτοκόλλου, 
αποφασίζουμε: 

Εγκρίνουμε ως έχει και στο σύνολό του το Πρωτό¬ 
κολλο της 7 Ιις Συνόδου της Ελληνο-Κυπριακής Μικτής 
Επιτροπής Οδικών Μεταφορών που πραγματοποιήθηκε 
στις 4 Νοεμβρίου 2005, στη Λευκωσία, σύμφωνα με το 
άρθρο 12 παρ. 2 της Συμφωνίας για τις Διεθνείς Οδικές 
Μεταφορές μεταξύ Κύπρου και Ελλάδας το κείμενο 
του οποίου σε πρωτότυπο στην ελληνική γλώσσα έχει 
ως εξής: 

ΠΡΩΤΟΚΟΛΛΟ 

της 7 ης συνόδου της Ελληνο-Κυπριακής Μικτής 
Επιτροπής Οδικών Μεταφορών που 
πραγματοποιήθηκε στις 4 Νοεμβρίου 2005, 
στη Λευκωσία, σύμφωνα με το άρθρο 12 παρ. 2 

της Συμφωνίας για τις Διεθνείς Οδικές Μεταφορές 
μεταξύ Κύπρου και Ελλάδας 

Στις 4 Νοεμβρίου 2005 πραγματοποιήθηκε στη Λευ¬ 
κωσία η 7 η σύνοδος της Ελληνο-Κυπριακής Μικτής Επι¬ 
τροπής Οδικών Μεταφορών. 

Η ημερήσια διάταξη καθώς και ο κατάλογος των με¬ 
λών των δύο αντιπροσωπιών επισυνάπτονται ως Πα¬ 
ραρτήματα Α και Β, αντίστοιχα. 

Η συζήτηση επικεντρώθηκε στα ακόλουθα θέματα: 

Διενέργεια οδικών εμπορευματικών μεταφορών 

Η ελληνική αντιπροσωπία αναφέρθηκε στην ελευ¬ 
θεροποίηση των διεθνών οδικών μεταφορών και στο 
θέμα των ενδομεταφορών (ο&άοΐαςθ). Ενημέρωσε στη 
συνέχεια την κυπριακή αντιπροσωπία ότι σύντομα τα 
ταξίδια που θα εκτελεί κάθε μεταφορέας θα ελέγχονται 
μέσω των βιβλιαρίων φορτωτικής τα οποία θα πρέπει 
να ευρίσκονται επί του οχήματος. Στα πλαίσια εντατι¬ 
κοποίησης των ελέγχων έχει κατατεθεί νομοσχέδιο που 
προβλέπει αυστηρότερες ποινές για παραβάσεις στις 
διενεργούμενες μεταφορές μεταξύ των οποίων και των 
ενδομεταφορών (σαδοίαρβ). Η κυπριακή αντιπροσωπία 
εξέφρασε τη θέληση της να υπάρξει πνεύμα συνεργα¬ 
σίας μεταξύ των δύο χωρών και κάλεσε την ελληνική 
πλευρά να την ενημερώνει για οποιεσδήποτε παρανομί¬ 
ες των κυπριακών φορτηγών οχημάτων. Την ίδια θέληση 
εξέφρασαν και οι εκπρόσωποι των αυτοκινητιστών. 

Διενέργεια τεχνικού ελέγχου σε κυπριακά οχήματα 

Η ελληνική αντιπροσωπία πληροφόρησε την κυπρια¬ 
κή ότι, με βάση το άρθρο 2 της Οδηγίας 96/96/ΕΚ του 
Συμβουλίου, θα πρέπει το ελληνικό κράτος να σταμα¬ 
τήσει τη διενέργεια τεχνικού ελέγχου των κυπριακών 
φορτηγών οχημάτων από τα ελληνικά ΚΤΕΟ. 

Η ελληνική αντιπροσωπία έκανε λόγο για διενέργεια 
ενδομεταφορών στον ελληνικό χώρο από κυπριακά 
φορτηγά και για εικονική εγκατάσταση στην Κύπρο των 
επιχειρήσεων μεταφορών ελληνικών συμφερόντων. 

Η κυπριακή αντιπροσωπία ανέλαβε να διερευνήσει 
το θέμα της εικονικής εγκατάστασης και το τρόπο 
που αυτό θα αντιμετωπιστεί. Ανέλαβε επίσης να κοι¬ 
νοποιήσει στην ελληνική πλευρά κατάλογο με όλα τα 
εγγεγραμμένα φορτηγά οχήματα ελληνικών συμφερό¬ 
ντων που κατέχουν άδεια οδικού μεταφορέα διεθνών 
μεταφορών. 

Η κυπριακή αντιπροσωπία εισηγήθηκε όπως η ελλη¬ 
νική προβεί σε έλεγχο των μεταφορών που διενεργούν 
επιχειρήσεις με ελληνικά συμφέροντα που κατέχουν 
κυπριακά οχήματα προτού ληφθεί οποιαδήποτε από¬ 
φαση για το θέμα αυτό. 

Η ελληνική πλευρά ανέλαβε όπως, μέσα σε 3 μήνες, 
αξιολογήσει τον έλεγχο στον οποίο θα προβεί για τα 
οχήματα αυτά και η κυπριακή πλευρά ανέλαβε να ενη¬ 
μερώνει την ελληνική πλευρά για όλα τα νέα φορτηγά 
οχήματα ελληνικών συμφερόντων που θα εγγράφονται 
στην Κύπρο. Μετά το πιο πάνω χρονικό διάστημα και 
ανάλογα με τα αποτελέσματα του ελέγχου, θα γίνει 
ανταλλαγή επιστολών ή σύγκληση της επιτροπής για 
διευθέτηση του προβλήματος. 

Αδεια οδικού μεταφορέα εμπορευμάτων και 
ταξινόμηση ΦΔΧ οχημάτων 

Η κυπριακή πλευρά έκανε αναφορά στις διαδικασίες 
που ακολουθούνται για τη χορήγηση της Άδειας Οδικού 
Μεταφορέα και εφόδιασε την ελληνική με αντίγραφο 
της νομοθεσίας που ισχύει στην Κύπρο καθώς και με 
όλα τα σχετικά έντυπα. 

Οι συνομιλίες διεξήχθη καν μέσα σε πνεύμα αδελ¬ 


φικής συνεργασίας που αντικατοπτρίζει τους στενούς 
δεσμούς που υπάρχουν μεταξύ των δύο χωρών. 

Η ελληνική αντιπροσωπία ευχαρίστησε την κυπριακή 
για τη θερμή φιλοξενία που έτυχε και προσκάλεσε την 
κυπριακή αντιπροσωπία στην Ελλάδα για την επόμενη 
σύνοδο της Μικτής Επιτροπής Οδικών Μεταφορών. 

Το παρόν Πρωτόκολλο υπογράφηκε στη Λευκωσία την 
4.11.2005 σε δύο πρωτότυπα στην ελληνική γλώσσα. 

Για την Κυπριακή αντιπροσωπία 
(Μάκης Κωνσταντινίδης) 

Γ ενικός Διευθυντής 
Υπουργείου Συγκοινωνιών και Έργων 

Για την Ελληνική αντιπροσωπία 
(Ευαγγελία Τσάγκα) 

Γ ενική Διευθύντρια Μεταφορών 
Υπουργείου Μεταφορών και Επικοινωνιών 


Παράρτημα Α' 

Ημερήσια Διάταξη 

1. Διενέργεια οδικών εμπορευματικών μεταφορών 

2. Διενέργεια τεχνικού ελέγχου σε κυπριακά οχήμα¬ 
τα 

3. Άδεια οδικού μεταφορέα εμπορευμάτων και ταξι¬ 
νόμηση ΦΔΧ οχημάτων. 

Παράρτημα Β' 

Ελληνική αντιπροσωπία 

Τσάγκα Ευαγγελία, Γενική Διευθύντρια Μεταφορών 
Παπατριανταφύλλου Τριαντάφυλλος, Διευθυντής Οδι¬ 
κών Εμπορευματικών Μεταφορών 
Γκουρβέλου Ασπασία, Υπάλληλος Διεύθυνσης Εμπο¬ 
ρευματικών Μεταφορών 

Ευθαλία Κακιοπούλου, Σύμβουλος Α' της Ελληνικής 
Πρεσβείας 

Αθανάσιος Κόκκος, Πρόεδρος Ομοσπονδίας Φορτη¬ 
γών Αυτοκινητιστών Ελλάδας. 

Κυπριακή αντιπροσωπία 

Μάκης Κωνσταντινίδης, Γενικός Διευθυντής Υπουρ¬ 
γείου Συγκοινωνιών και'Εργων 
Έλλη Βασιλειάδου, Ανώτερη Διοικητικός Λειτουργός, 
Υπουργείο Συγκοινωνιών και'Εργων 
Χριστιάνα Κυριακίδου,Έκτακτη Διοικητικός Λειτουρ¬ 
γός, Υπουργείο Συγκοινωνιών και'Εργων 
Πάτροκλος Κυθρεώτης, Αν. Διευθυντής Τμήματος Οδι¬ 
κών Μεταφορών 

Ελένη Πίπη-Χατζηκώστα, Λειτουργός Οδικών Μετα¬ 
φορών, Τμήμα Οδικών Μεταφορών 
Αντρέας Παπαδόπουλος, Πρόεδρος Συνδέσμου Διε¬ 
θνών Οδικών Μεταφορών Κύπρου 
Στέλιος Σαββίδης, Γεν. Γραμματέας Συνδέσμου Διε¬ 
θνών Οδικών Μεταφορών Κύπρου 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2005 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Π. ΜΟΛΥΒΙΑΤΗΣ Μ. ΛΙΑΠΗΣ 

Συμπλήρωση της υπ’ αριθμ. ΠΔ/ΤΕ 2526/8.12.2003 με τους 
όρους και προϋποθέσεις παροχής άδειας σε πιστω¬ 
τικά ιδρύματα με έδρα στο εξωτερικό για την ίδρυ¬ 
ση και λειτουργία Γραφείων Αντιπροσωπείας στην 
Ελλάδα. 

Συνεδρίαση 211/5.12.2005, θέμα 1 
ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις του α.ν. 1665/1951, περί λειτουργίας 
και ελέγχου τραπεζών, όπως ισχύει, 
β) τις διατάξεις του ν. 2076/1992 «Ανάληψη και άσκη¬ 
ση δραστηριότητας πιστωτικών ιδρυμάτων και άλλες 
συναφείς διατάξεις», όπως ισχύει, 
γ) την υπ’ αριθμ. ΠΔ/ΤΕ 2526/8.12.2003, «Κωδικο¬ 
ποίηση και συμπλήρωση των διατάξεων της ΠΔ/ΤΕ 
1379/24.10.1988, όπως ισχύει, σχετικά με τους όρους και 
προϋποθέσεις παροχής άδειας για ίδρυση πιστωτικού 
ιδρύματος στην Ελλάδα», 

δ) τη σκοπιμότητα συμπλήρωσης της πιο πάνω Πρά¬ 
ξης με τους όρους και προϋποθέσεις παροχής άδειας 
σε πιστωτικά ιδρύματα με έδρα στο εξωτερικό για την 
ίδρυση και λειτουργία Γ ραφείων Αντιπροσωπείας στην 
Ελλάδα, αποφάσισε τα εξής: 

I. Συμπληρώνονται οι διατάξεις της υπ’ αριθμ. ΠΔ/ΤΕ 
2526/8.12.2003 με την προσθήκη τέταρτου κεφαλαίου, 
ως ακολούθως: 

Δ. ΙΔΡΥΣΗ ΓΡΑΦΕΙΩΝ ΑΝΤΙΠΡΟΣΩΠΕΙΑΣ (Γ.Α.) ΑΠΟ 
ΠΙΣΤΩΤΙΚΑ ΙΔΡΥΜΑΤΑ 
1. Γ ενικές διατάξεις 

α) Ως Γ ραφείο Αντιπροσωπείας, για τους σκοπούς 
εφαρμογής της παρούσας Πράξης, νοείται μονάδα εκ¬ 
μετάλλευσης πιστωτικού ιδρύματος που ασκεί αποκλει¬ 
στικά μία, ή το σύνολο, των πιο κάτω εργασιών: 

ί) Συλλογή και παροχή οικονομικών και εμπορικών 
πληροφοριών, για λογαριασμό του Κεντρικού Κατα¬ 
στήματος, των Υποκαταστημάτων και πελατών του 
αντιπροσωπευομένου πιστωτικού ιδρύματος. 

ϋ) Ανάληψη πρωτοβουλιών για την ανάπτυξη της συ¬ 
νεργασίας μεταξύ του αντιπροσωπευομένου πιστωτικού 
ιδρύματος και των ελληνικών επιχειρήσεων σε τομείς 
χρηματοπιστωτικών δραστηριοτήτων, καθώς και σύντα¬ 
ξη μελετών για την προώθηση επιχειρηματικών δραστη¬ 
ριοτήτων από ελληνικούς και αλλοδαπούς οίκους. 

μι) Εκπροσώπηση των συμφερόντων του πιστωτικού 
ιδρύματος στην Ελλάδα. 

ίν) Διαφημιστική προβολή και προώθηση των προϊ¬ 
όντων και υπηρεσιών πιστωτικών ιδρυμάτων που πα¬ 
ρέχουν υπηρεσίες στην Ελλάδα, με βάση το άρθρο 13 
του ν. 2076/1992, τηρουμένων των διατάξεων της παρ. 5 
του άρθρου αυτού και της υπ’ αριθμ. ΠΔ/ΤΕ 2501/2002, 
όπως ισχύει. 

β) Δεν επιτρέπεται από το Γ ραφείο Αντιπροσωπείας η 
ανάληψη συμβατικής δέσμευσης για λογαριασμό πιστω¬ 
τικού ιδρύματος ή η διενέργεια εισπράξεων - πληρωμών, 
με πελάτες του πιστωτικού ιδρύματος στην Ελλάδα, για 
τη διεκπεραίωση οποιοσδήποτε από τις εργασίες που 
υπόκεινται σε καθεστώς εποπτείας, περιλαμβανομένων 
όσων συγκαταλέγονται στο άρθρο 24 υπό στοιχείο (α) 
έως (ιβ). Για τη διενέργεια των πιο πάνω σταδίων συναλ¬ 


λαγών που αφορούν στις εργασίες του προαναφερό- 
μενου άρθρου απαιτείται προηγουμένως η τήρηση των 
αντίστοιχων όρων και προϋποθέσεων που αφορούν την 
εγκατάσταση υποκαταστήματος πιστωτικού ιδρύματος 
(άρθρα 11 και 12 του ν. 2076/1992, όπως ισχύουν καθώς 
και κεφ. Β και Γ της υπ’ αριθμ. ΠΔ/ΤΕ 2526/2003). 

2. Ίδρυση Γ.Α. από πιστωτικό ίδρυμα με έδρα στον 
Ε.Ο.Χ. 

Γ ια την ίδρυση και λειτουργία Γ ραφείου Αντιπροσω¬ 
πείας στην Ελλάδα από πιστωτικά ιδρύματα που έχουν 
την έδρα τους σε άλλο κράτος μέλος της Ευρωπαϊκής 
Ένωσης ή σε χώρα που έχει κυρώσει τη Συμφωνία για 
τον Ευρωπαϊκό Οικονομικό Χώρο (Ε.Ο.Χ.), απαιτείται 
προηγούμενη γνωστοποίηση από την αρμόδια εποπτική 
αρχή της χώρας έδρας του πιστωτικού ιδρύματος στην 
Τράπεζα της Ελλάδος (Διεύθυνση Εποπτείας Πιστωτικού 
Συστήματος). Το ενδιαφερόμενο πιστωτικό ίδρυμα δύνα- 
ται να προχωρήσει στην ίδρυση και λειτουργία του Γ ρα¬ 
φείου Αντιπροσωπείας μόλις λάβει έγγραφη ειδοποίηση 
από την Τράπεζα της Ελλάδος, η οποία κοινοποιείται 
και στην εποπτική αρχή της χώρας έδρας, ή μετά από 
τη σιωπηρή παρέλευση διμήνου από την υποβολή της 
γνωστοποίησης αυτής. Η γνωστοποίηση περιλαμβάνει 
τα ακόλουθα στοιχεία και πληροφορίες: 

α) Την επωνυμία του αντιπροσωπευομένου πιστωτι¬ 
κού ιδρύματος και την ταχυδρομική του διεύθυνση με 
τη βεβαίωση της εποπτικής του αρχής ότι το εν λόγω 
πιστωτικό ίδρυμα υπόκειται στην εποπτεία της και δεν 
τελεί υπό καθεστώς επιτροπείας, λήψης αναγκαστικών 
μέτρων ή εκκαθάρισης και ότι η εν λόγω αρχή δεν είναι 
αντίθετη στην προοπτική της ίδρυσης του Γ ραφείου 
Αντιπροσωπείας. 

β) Το σκοπό και την επωνυμία που θα χρησιμοποιεί 
στην Ελλάδα το Γ ραφείο Αντιπροσωπείας. 

γ) Την ταυτότητα και τα στοιχεία που αναφέρονται 
στην παρ. 2 (β) υπό στοιχεία (ϋ) και (ϋί) και στην παρ. 2 
(στ) υπό στοιχείο (ϋ) του κεφ. Α της υπ’ αριθμ. ΠΔ/ΤΕ 
2526/2003, όσον αφορά το υπεύθυνο για τη λειτουργία 
του Γ ραφείου Αντιπροσωπείας πρόσωπο, το οποίο θα 
πρέπει να κατοικεί μόνιμα στην Ελλάδα. 

δ) Τις δημοσιευμένες οικονομικές καταστάσεις του 
πιστωτικού ιδρύματος της αμέσως προηγούμενης χρή- 
σεως. 

3. Ίδρυση Γ.Α. από πιστωτικό ίδρυμα με έδρα εκτός 

Ε.Ο.Χ. 

Για την παροχή από την Τράπεζα της Ελλάδος άδειας 
ίδρυσης και λειτουργίας Γραφείου Αντιπροσωπείας 
στην Ελλάδα, από πιστωτικό ίδρυμα που εδρεύει σε 
χώρα εκτός του Ε.Ο.Χ., απαιτείται η προηγούμενη υπο¬ 
βολή στην Τράπεζα της Ελλάδος (Διεύθυνση Εποπτείας 
Πιστωτικού Συστήματος) αίτησης μέσω της εποπτικής 
αρχής της χώρας έδρας του ενδιαφερομένου πιστω¬ 
τικού ιδρύματος στην οποία θα περιλαμβάνονται τα 
στοιχεία και πληροφορίες της ανωτέρω παραγράφου 
2 (α) έως και (δ). 

4. Λοιπές διατάξεις γενικής εφαρμογής 

α) Η Τράπεζα της Ελλάδος διατηρεί το δικαίωμα να 
ζητεί συμπληρωματικά στοιχεία και πληροφορίες για 
την παροχή της απαιτούμενης άδειας και να την ανα¬ 
καλεί σε περίπτωση που υποβληθέντα στοιχεία απο- 
δειχθούν αναληθή ή παραπλανητικά. 

β) Η έναρξη λειτουργίας του Γραφείου Αντιπροσω¬ 
πείας και η ταχυδρομική του διεύθυνση γνωστοποιείται 

στην Τράπεζα της Ελλάδος (Διεύθυνση Εποπτείας Πι¬ 
στωτικού Συστήματος) 15 ημέρες μετά από την πραγ¬ 
ματοποίησή της. 

γ) Κάθε μεταβολή σε σχέση με τα πιο πάνω στοιχεία 
(παρ. 2, α έως γ), γνωστοποιείται στην Τράπεζα της 
Ελλάδος, εγγράφως, ένα μήνα πριν την πραγματοποίησή 
της, μέσω της εποπτικής αρχής της χώρας έδρας του 
πιστωτικού ιδρύματος. 

δ) Στην προαναφερόμενη Διεύθυνση της Τράπεζας της 
Ελλάδος υποβάλλονται, επίσης, κάθε χρόνο, το συντομό¬ 
τερο μετά τη δημοσίευσή τους, οι οικονομικές καταστά¬ 
σεις του αντιπροσωπευομένου πιστωτικού ιδρύματος, 
που αφορούν στην αμέσως προηγούμενη χρήση. 

II. Διευκρινίζεται ότι όλα τα πιστοποιητικά που υποβάλ¬ 
λονται στην Τράπεζα της Ελλάδος για τους σκοπούς της 
υπ’ αριθμ. ΠΔ/ΤΕ 2526/2003, όπως συμπληρώνεται με την 
παρούσα απόφαση, πρέπει να έχουν εκδοθεί από νομίμως 
εξουσιοδοτημένα πρόσωπα, να έχουν επισήμως επικυρω¬ 
θεί και μεταφρασθεί στην ελληνική ή αγγλική γλώσσα. 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2005 

Ο Πρόεδρος Τα Μέλη Ο Γραμματέας 
Ακριβές αντίγραφο 
Ο Γραμματέας 
Σ. ΠΑΠΑΔΟΠΟΥΛΟΣ 

-*- 

ΑΝΑΚΟΙΝΩΣΕΙΣ 

(3) 

Ανακοίνωση για τη θέση σε ισχύ της Σύμβασης μετα¬ 
ξύ της Κυβέρνησης της Ελληνικής Δημοκρατίας και 
της Κυβέρνησης της Δημοκρατίας της Λιθουανίας 
για την αποφυγή διπλής φορολογίας και την απο¬ 
τροπή της φοροδιαφυγής αναφορικά με τους φό¬ 
ρους εισοδήματος και του κεφαλαίου. 

Το Υπουργείο Εξωτερικών ανακοινώνει ότι η Σύμβασης 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Δημοκρατίας της Λιθουανίας για 
την αποφυγή της διπλής φορολογίας και την αποτροπή 
της φοροδιαφυγής αναφορικά με τους φόρους εισοδή¬ 
ματος και του κεφαλαίου που υπογράφηκε στην Αθήνα 
στις 15 Μάίου 2002, και κυρώθηκε από τη Χώρα μας με 
τον υπ’ αριθμ. 3356/2005 νόμο, ο οποίος δημοσιεύθηκε 
στο υπ’αριθμ. 152 Φύλλο Εφημερίδος της Κυβερνήσεως, 
τεύχος Α', της 23ης Ιουνίου 2005, τέθηκε σε ισχύ στις 5 
Δεκεμβρίου 2005, σύμφωνα με τη διάταξη του άρθρου 
29 παράγραφος 2 αυτής. 

Ειδικότερα, σύμφωνα με την παράγραφο 2 του άρ¬ 
θρου 29 της εν λόγω Σύμβασης οι διατάξεις της έχουν 
εφαρμογή και στα δύο Συμβαλλόμενα Κράτη: 


α) αναφορικά με τους φόρους που παρακρατούνται 
στην πηγή, σε εισόδημα που προκύπτει την πρώτη, η 
μετά την πρώτη ημέρα του Ιανουάριου, του ημερολο¬ 
γιακού έτους που ακολουθεί το έτος κατά το οποίο η 
Σύμβαση τέθηκε σε ισχύ, 

β) αναφορικά με άλλους φόρους στο εισόδημα ή στο 
κεφάλαιο, που προκύπτουν κάθε οικονομικό έτος που 
αρχίζει την πρώτη ή μετά την πρώτη ημέρα του Ιανου¬ 
άριου του ημερολογιακού έτους που ακολουθεί το έτος 
κατά το οποίο η Σύμβαση τέθηκε σε ισχύ. 

Αθήνα, 9 Δεκεμβρίου 2005 

Με εντολή Υπουργού 

Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

-♦- 

(4) 

Ανακοίνωση για τη θέση σε ισχύ της Σύμβασης μετα¬ 
ξύ της Ελληνικής Δημοκρατίας και των Ηνωμένων 
Πολιτειών του Μεξικού για την αποφυγή της διπλής 
φορολογίας και την αποτροπή της φοροδιαφυγής 
αναφορικά με τους φόρους του εισοδήματος και 
του κεφαλαίου. 

Το Υπουργείο Εξωτερικών ανακοινώνει ότι η Σύμβαση 
μεταξύ της Ελληνικής Δημοκρατίας και των Ηνωμένων 
Πολιτειών Μεξικού για την αποφυγή της διπλής φορολο¬ 
γίας και την αποτροπή της φοροδιαφυγής αναφορικά με 
τους φόρους του εισοδήματος και του κεφαλαίου που 
υπογράφηκε στην Πόλη του Μεξικού στις 13 Απριλίου 
2004, και κυρώθηκε από τη Χώρα μας με τον υπ’ αριθμ. 
3406/2005 νόμο, ο οποίος δημοσιεύθηκε στο υπ’αριθμ. 
265 Φύλλο Εφημερίδος της Κυβερνήσεως, τεύχος Α', 
της 25ης Οκτωβρίου 2005, τέθηκε σε ισχύ την 7 11 Δε¬ 
κεμβρίου 2005, σύμφωνα με τη διάταξη του άρθρου 28 
παράγραφος 2 αυτής. 

Ειδικότερα, σύμφωνα με την παράγραφο 2 του άρθρου 
28 της εν λόγω Σύμβασης οι διατάξεις της θα έχουν 
εφαρμογή και στα δύο Συμβαλλόμενα Κράτη: 

α) Στην Ελληνική Δημοκρατία: 

επί εισοδήματος που προκύπτει η επί κεφαλαίου που 
κατέχεται την πρώτη ή μετά την πρώτη ημέρα του 
Ιανουάριου του ημερολογιακού έτους που αμέσως ακο¬ 
λουθεί το έτος μέσα στο οποίο η Σύμβαση τίθεται σε 
ισχύ. 

β) Στο Μεξικό: 

επί εισοδήματος που προκύπτει η επί κεφαλαίου που 
κατέχεται την πρώτη ή μετά την πρώτη ημέρα του 
Ιανουάριου του ημερολογιακού έτους που αμέσως ακο¬ 
λουθεί το έτος μέσα στο οποίο η Σύμβαση τίθεται σε 
ισχύ. 

Αθήνα, 9 Δεκεμβρίου 2005 

Με εντολή Υπουργού 

Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




